stanford-oval/wikipedia huggingface dataset:
Puerto Ricon miesten lentopallomaajoukkue

| Puerto Rico |
| --- | --- |
Liitto:  Federacion Puertorriqueña de Voleibol
Maanosaliitto:  NORCECA
Valmentaja:  Oswald Antonetti Cameron
Kapteeni:  Ángel Pérez
Infobox OKVirheellinen NIMI-arvo: 
Puerto Ricon miesten lentopallomaajoukkue edustaa Puerto Ricoa kansainvälisissä lentopallokilpailuissa.
Joukkue  on pelannut maailmanmestaruuskilpailuissa vuosina 1974, 2006, 2010, 2014 ja 2018. Paras sijoitus on kahdestoista vuodelta 2006.
Maailmancupissa Puerto Rico sijoittui kuudenneksi vuonna 2007.
Piru pakassa

| Piru pakassa> The Gambler |
| --- | --- |

Ohjaaja:  Karel Reisz
Käsikirjoittaja:  James Toback
Tuottaja:  Irwin Winkler Robert Chartoff
Säveltäjä:  Jerry Fielding
Kuvaaja:  Victor J. Kemper
Leikkaaja:  Roger Spottiswoode
Pukusuunnittelija:  Albert Wolsky
Pääosat:   James Caan  Paul Sorvino  Lauren Hutton 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1974
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Piru pakassa on vuonna 1974 julkaistu Karel Reiszin ohjaama elokuva. Pääosissa ovat James Caan, Paul Sorvino ja Lauren Hutton. Caan sai roolisuorituksestaan Golden Globe -ehdokkuuden.
Elokuvasta on tehty uusintaohjaus The Gambler (2014).
Aiheesta muualla

Piru pakassa Internet Movie Databasessa (englanniksi)
Puerto Ricon hauta

Sijainti.
Puerto Ricon hauta on Atlantin valtameren syvin syvänmeren hauta Antillien pohjoispuolella. Sen syvin kohta on 8 376 metriä.
Polku (täsmennyssivu)

Polku voi viitata johonkin seuraavista:
polku, kulku-ura maastossa
polku, topologian käsite
polku, verkkoteorian käsite
hakemistopolku, tiedostoon hakemistojen kautta viittaava nimi tiedostojärjestelmässä
Polku, Neon 2:n albumi
Mika Polku (s. 1975), suomalainen korkeushyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polku”, voi hakea sivunnimihaulla, laajalla sivunnimihaulla tai tekstihaulla.
Polkuantura

Polkuantura on monien nisäkäslajien jalkojen alla oleva sarveistuneen ihon peittämä tyynymäinen side- ja rasvakudoksinen muodostuma. Norsuilla ja kameleilla on erityisen paksut polkuanturat. Polkuanturaan verrattava ihmisen anatominen osa on esimerkiksi päkiä.[lähde? ]
Plounévez-Lochrist

Lochristin kappeli 1100–1300-luvuilta.
Plounévez-Lochrist ​[pluneve lɔkʁist] on kunta Finistèren departementin pohjoisosassa Ranskan luoteisella Bretagnen niemimaalla. Vuonna 2018 kunnassa oli 2 376 asukasta.
Aiheesta muualla

Kuvia tai muita tiedostoja aiheesta Plounévez-Lochrist Wikimedia Commonsissa
Petr Zámorský

| Petr Zámorský |
| --- | --- |

Henkilötiedot
Syntynyt: 3. elokuuta 1992 (ikä 32) Zlín, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  86 kg
Pelaajaura
Pääsarjaura:  2011–
Aik. seurat:  HC Zlín (ČEL) Blues (SML) Hartford Wolf Pack (AHL) HC Sparta Praha (ČEL) HK Hradec Králové (ČEL) HC Kometa Brno (ČEL) Örebro HK (SHL)
KHL-varaus:  18. varaus, 2015 Lokomotiv Jaroslavl
Petr Zámorský (s. 3. elokuuta 1992 Zlín, Tšekkoslovakia) on tšekkiläinen jääkiekkopuolustaja. Hän laukoo oikealta.
Ura > Seuraura

Zámorský on HC Zlínin kasvatti. Hän oli kaudella 2007–2008 seuran U18-junioreiden tehokkain puolustaja tehoilla 3+26=29, kuten myös Zlínin U20-junioreissa kaudella 2010–2011. Vuotta aiemmin Zámorský voitti Extraliga juniorůn mestaruuden. Kaudella 2011–2012 hän nousi Zlínin miesten joukkueeseen, jossa Extraligan tulokaskausi toi 37 runkosarja- ja 12 playoff-ottelussa tehot 1+4=5.
Kaudella 2012–2013 Zámorský oli kahdeksalla osumallaan Zlínin eniten maaleja tehnyt puolustaja. Kaudella 2013–2014 hän teki Extraligan yhden kauden piste-ennätyksensä tehoilla 7+11=18. Zámorský oli koko kevään 2014 pudotuspelien tehokkain puolustaja tehoilla 4+5=9 ja jakoi myös tehotilaston voiton joukkuetoverinsa Bedřich Köhlerin kanssa lukemalla +8. Hän voitti kauden päätteeksi Tšekin-mestaruuden ja palkittiin Extraligan parhaana puolustajana.
Huhtikuussa 2014 Zámorský teki 1+1-vuotisen sopimuksen SM-liigajoukkue Espoo Bluesin kanssa. Hän teki kesäkuussa kaksivuotisen tulokassopimuksen NHL-joukkue New York Rangersin kanssa. Zámorský aloitti kiekkokauden Bluesin paidassa elokuussa 2014 pelaamalla harjoitusotteluita ennen lähtöä Rangersin harjoitusleirille. Jäätyään ilman NHL-paikkaa hän päätti jatkaa kaudella 2014–2015 uraansa lainalla Bluesin vahvuudessa sen sijaan, että Zámorský olisi siirtynyt farmiin. Tammikuussa 2015 hän siirtyi loppukaudeksi jatkamaan lainasopimustaan Ruotsiin SHL-joukkue Örebro HK:n riveihin.
Lokomotiv Jaroslavl varasi Zámorskýn ensimmäisellä kierroksella 18. pelaajana KHL:n varaustilaisuudessa 2015. Kauden 2015–2016 hän aloitti AHL-joukkue Hartford Wolf Packissa. Zámorský pelasi siellä vain kymmenen ottelua, kunnes Rangers asetti hänet siirtolistalle ja Zámorskýn sopimus purettiin marraskuussa 2015. Muutamaa päivää myöhemmin hän palasi kevääseen 2017 asti ulottuvalla sopimuksella Örebroon. Kaudella 2016–2017 Zámorský oli joukkueen tehokkain puolustaja tehoilla 6+10=16.
Ura > Maajoukkueura

Zámorsky edusti Tšekkiä MM-kilpailuissa vuosina 2014 ja 2016. Jälkimmäisessä turnauksessa hän ei kuitenkaan mahtunut kertaakaan kokoonpanoon. Yhteensä Zámorský on pelannut 43 A-maaottelua tehopistein 1+5=6.
Zámorský pelasi myös alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009.
Eero Koivistoinen

| Eero Koivistoinen |
| --- | --- |
 Eero Koivistoinen esiintymässä Pori Jazzissa 2012.
Henkilötiedot
Koko nimi:  Eero Uolevi Koivistoinen
Syntynyt: 13. tammikuuta 1946 (ikä 78) Helsinki
Muusikko
Tyylilajit:  jazz 
Soittimet:  saksofoni, alttosaksofoni ja tenorisaksofoni 
  [ Muokkaa Wikidatassa ] [ ohje ]  
Eero Uolevi Koivistoinen (s. 13. tammikuuta 1946 Helsinki) on suomalainen jazzmuusikko ja säveltäjä. Hänen instrumenttinsa on saksofoni. Häntä pidetään yhtenä suomalaisen jazzin suurimmista nimistä.
Diskografia

Jappa (EP) (1967,  Jazz at the Polytechnicum)
Tune In (EP) (1968,  Jazz at the Polytechnicum)
Valtakunta (1968,  Otava) (CD:1995)
Odysseus (1969,  Otava) (CD: 2006, LP: 2007, Sähkö Recordings)
For Children (1970,  Otava) (CD: 2006, LP: 2007, Sähkö Recordings)
The Original Sin (1971,  Scandia Music)
Muusa ja Ruusa (1971,  WSOY)
Wahoo! (1972,  RCA YFPL) (CD & LP: 2000, Warner Music Finland)
3rd Version (1973,  YFPL)
The Front Is Breaking (1976,  Love Records) (CD: 2001, Siboney)
Labyrinth (1977,  Love Records)
Live at Belmont Jazz Club (1977,  Love Records)
Ultima Thule (1983,  Pro Records)
Picture in Three Colours (1983,  Pro Records)
Sea Suite (1983,  EK-Production)
Kallista on ja halvalla menee (1988,  Pro Records)
Pahan Kukkia (1990,  Pro Records)
Altered Things (1992,  Timeless Records)
Dialog (1995,  L+R Records)
Senegalese Drums (1998,  EK-Production)
Helium (1999,  Texicalli Records)
Some Time Ago (1999,  A-Records)
UTU (2001,  Silence/FG-Naxos)
Suomalainen (2003,  Silence)
X-Ray (2006,  EK-Production)
Hati Hati (2015)
Diversity (2022)
Diskografia > Mukana

Blues Section: Blues Section (1967,  Love Records) (CD: 1995, Otava)
UMO: UMO Plays the Music of Koivistoinen and Linkola (1985,  Finnlevy)
UMO: Electrifying Miles (1997,  A-Records)
UMO: UMO Jazz Orchestra (1997,  Naxos Jazz)
Zone: First Definition (1999,  Soul Note)
Mozambique Relief (2000,  Naxos World)
Venancio Mbande Orchestra: Timbila Ta Venancio (2001,  Naxos World)
Eduardo Durão Timbila Ensemble: Timbila (2002,  Naxos World)
Galaxy: L'insécurité (2003,  Global Music Centre)
The Five Corners Quintet: Chasin' the Jazz Gone By (2005,  Columbia Records)
Jeavestone: 1+1=OK (2010, Presence Records)
Kirjallinen tuotanto

Koivistoinen, Eero: Lennosta kii!.  (Muistelmat)  Helsinki:  Teos, 2022.  ISBN 978-951-851-764-4.
Aiheesta muualla

Eero Koivistoisen verkkosivut
Ylen Elävä arkisto: Jazzkomeetta Eero Koivistoista inspiroivat myös rock ja runous
Eero Koivistoinen myspace sivut
Eero Koivistoinen ja ensimmäinen Yrjö-palkinto vuonna 1967. Vasemmalla Pekka Sarmanto ja oikealla Reino Laine.
Polkowicen piirikunta

Polkowicen piirikunta (puol. powiat polkowicki) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 63 065. Piirikunta on jaettu kuuteen maalaiskuntaan, jotka ovat Chocianów, Gaworzyce, Grębocice, Polkowice, Przemków sekä Radwanice ja niissä on kylien lisäksi kolme kaupunkia; Chocianów, Przemków sekä hallintokeskus Polkowice.
Polkowicen piirikunnan työttömyysaste oli vuoden 2018 lopussa 4,3 prosenttia.
Piirikunnan väestöpyramidi 2014.
Vuoden 2019 lopussa Polkowicen piirikunnassa arvioitiin olevan 63 065 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 62 977 ja sen ennakoidaan vuoteen 2050 mennessä pienenevän 57 987 asukkaaseen. Alle 18-vuotiaiden arvioitiin vuoden 2019 lopussa muodostaneen 19,2 prosenttia piirikunnan väestöstä, työikäisten 62 prosenttia ja eläkeikäisten 18,8 prosenttia väestön keski-iän ollessa 40,2 vuotta. Elävänä syntyneiden määrä oli vuonna 2019 yhteensä 604 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat lemkot, joita oli yhteensä 1 004 eli 1,6 prosenttia piirikunnan koko väestöstä.
Pieni Kiuasjärvi

| Pieni Kiuasjärvi |
| --- | --- |
Valtiot:  Suomi
Paikkakunta:  Pello
Koordinaatit:  66°45′09″N, 24°31′56″E
Vesistöalue ja valuma-alueen tietoja
Laskujoki:  Pikku Kiukaanoja 
Järvinumero:  67.936.1.009
Mittaustietoja
Pinnankorkeus:  204,2 m  
Rantaviiva:  1,269 km  
Pinta-ala:  4,867 ha  
Saaria:  ei saaria 
 fiPieni Kiuasjärvi 
Pieni Kiuasjärvi  tai myös Pieni Kivasjärvi  on Lapissa Pellossa Lampsijärven kylän lähellä sijaitseva järvi.
Maantietoa

Järven pinta-ala on 4,9 hehtaaria, se on 600 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Lampsijoen valuma-alueeseen (67.936) se kuuluu. Järven vedenpinnan korkeus on 204,2 metriä mpy.
Porkkalan kaivos

Porkkalan kaivos on Kirkkonummella sijainnut Kustaa II Aadolfin aikana avattu hopeakaivos, joka oli toiminnassa ainakin vuosina 1615–1616. Vanhoissa asiakirjoissa mainittu hopea saattoi tarkoittaa myös lyijyhohdetta. Kaivoksen avolouhos oli 7,5 metriä pitkä, 5,5 metriä leveä ja 2,5–3 metriä syvä. Malmia siitä on arvioitu louhitun noin 200 tonnia. Louhinnassa käytettiin polttolouhintamenetelmää.
Kustaa II Aadolf kävi keväällä 1614 paikalla saatuaan tietää, että Porkkalan alueelta oli löytynyt kuparia. Kaivos otettiin valtion haltuun, ja louhintatyöt aloitettiin jo samana vuonna vouti Jören Hanssonin johdolla. Raaseporin läänin talonpoikien piti tehdä kaivoksella päivätöitä ja toimittaa sinne halkoja. Hanssonilla oli myös viisi miestä apulaisina. Vuoden 1615 alussa Hansson ilmoitti löytäneensä alueelta myös hopeamalmisuonen. Toukokuussa 1616 kuningas allekirjoitti suunnitelman hopeasulaton rakentamisesta Porkkalaan kosken rannalle jonkin matkan päähän kaivoksesta. Porkkalan kaivoksella tehtiin töitä kesällä 1616 mutta jo syyskuussa samana vuonna kuningas määräsi Uudenmaan käskynhaltijan Knut Klasson Ugglan lopettamaan kaivostyöt luultavasti sen vuoksi, että hopeamalmia oli löytynyt vain vähän. Työt kaivoksella päättyivät marraskuussa 1616.
Kaivos on säilynyt hyvin, vaikka louhoksen päälle onkin kaatunut puita. Kaivosalue on valtakunnallisesti arvokas muinaisjäännös. Kaivos sijaitsee jyrkässä rinteessä, kaivoksen hylkykiven kasa jatkuu alarinteellä 25–30 metrin matkan.
Porkkala (Kärsämäki)

Porkkala on kylä Kärsämäen kunnassa Pohjois-Pohjanmaalla. Se on yksi Kärsämäen vanhimpia kyliä yhdessä Rannankylän kanssa. Porkkala syntyi jo 1500–1600-luvuilla sen aikaisten kantatalojen ympärille. Kylällä on toiminut ennen oma koulupiiri ja koulu. Nykyisin kylä tunnetaan varsinkin jokavuotisesta Porkkalan ympärijuoksu -kilpailuista.
Porkkalan kylästä kertova kyläkirja on nimeltään Kylä pieni Porkkalasta.
Pirullinen päiväkirja

| Pirullinen päiväkirja> Dear Diary, I'm Dead.Alkuperäisteos |
| --- | --- |
Kirjailija:  R. L. Stine
Kieli:  englanti
Genre:  kauhu, nuortenkirjallisuus
Suomennos
Suomentaja:  Mika Kivimäki
Kustantaja:  WSOY
Julkaistu:  2002
Ulkoasu:  kovakantinen
Sivumäärä:  135
ISBN:  951-0-25914-4
Sarja: The Nightmare Room
Edeltävä:  Vaaralliset valheet
Seuraava:  Uhka metsässä
Löydä lisää kirjojaKirjallisuuden teemasivulta
Pirullinen päiväkirja on järjestyksessä viides osa R. L. Stinen kirjoittamassa The Nightmare Room -kirjasarjassa. Viides osa keskittyy Alex Smith -nimiseen poikaan, jonka vanhemmat antavat pojalleen lahjaksi vanhan kirjoituspöydän. Vetolaatikosta löytyy päiväkirja, jonka sisällä ei ole kirjaimen kirjainta. Selittämättömästi päiväkirja alkaa ennustaa tulevia tapahtumia Alexin käsialalla! Alex uskoo löytäneensä avaimen suosioon ja hyviin arvosanoihin. Mutta joskus tulevaisuuden tuntemisesta voi olla harmiakin.
Juoni

Luokan kirjoitelmaprojektin yhteydessä Alex Smithin luokan opettaja neiti Gold antaa oppilaille tehtäväksi kirjoittaa päiväkirjaa lukukauden loppuun asti. Alex lyö vetoa luokkakaverinsa Tessan kanssa 100 dollarista, että hänen päiväkirjansa tulee olemaan parempi. Tyttö suostuu. Alexin ystävät, Shawn ja Chip, yrittävät vakuutella Alexia luopumaan vedonlyönnistä. Alex ei kuitenkaan tähän suostu.
Kotiin päästyään Alexin äiti antaa   pojalleen yllätyksiä jostain: uusi työpöytä, jonka vetolaatikosta Alex löytää pienen päiväkirjan, jonka sivuille ilmestyy merkintä huomisen päivän tapahtumista. Hämmästyneenä Alex menee seuraavana päivänä kouluun, jossa tapahtumat käyvät toteen täsmälleen samalla tavalla kuin päiväkirjamerkinnässä sanottiin.
Myöhemmin samana päivänä päiväkirjan sivuille ilmestyy taas merkintä tulevaisuudesta. Tässä merkinnässä kerrottiin seuraavan päivän koripallotulokset. Tällä tavoin Alex voittaa paljon rahaa. Alexin luokkakaveri Tessa alkaa käydä enemmän epäluuloiseksi. Seuraavana yönä Alex näkee unta päiväkirjasta, jonka viimeisellä sivulla on vain yksi sana: kuollut. Alex miettii, oliko kyseessä enneuni.
Kolmas päiväkirjamerkintä ilmestyy kirjan sivuille. ”Matkalla koulusta kotiin jäin auton alle”, merkintä ilmoittaa. Alex epäilee jo pahinta ja vannoo pystyvänsä estämään merkinnän käymästä toteen. Mutta on turhaa taistella päiväkirjaa vastaan. Alex jää auton alle, mutta selviää pelkällä säikähdyksellä.
Päiväkirja ennustaa seuraavaksi Alexin hyppäävän koulun katolta, varastavan linja-auton ja Shawnin murtavan jalkansa. Kaikki käy toteen. Alex on niin järkyttynyt asiasta, että heittää päiväkirjan menemään. Päiväkirjalla on kuitenkin liian kova ote Alexista, joten tämä lähtee hakemaan kirjaa takaisin. Se on kuitenkin kadonnut, ja Alex saa selville Tessan varastaneen sen. Bändiharjoitusten aikana kun Tessa, Shawn ja Chip ovat autotallissa, Alex käy Tessan huoneessa hakemassa päiväkirjaa. Uutta merkintää ei ole ilmaantunut, mutta viimeiselle sivulle on ilmestynyt yksi sana: kuollut.
Alex tajuaa Tessan olevan vaarassa. Ulkona sataa ja ukkostaa. Alex panee päiväkirjan reppuunsa ja lähtee juoksemaan autotallille. Tessa kytkee juuri mikrofonin johtoa seinään, kun salama iskee autotallin vieressä olevaan puuhun. Alex ryntää ovista sisään ja tajuaa Tessan olevan vaarassa saada salamanisku.
Alex käskee Tessan pudottaa mikrofoni, mutta tämä ei ymmärrä miksi. Poika lähtee juoksemaan autotallin lattian poikki ja sieppaa mikrofonin Tessan kädestä juuri kun salama iskee rakennukseen. Alex saa mikrofonijohdon kautta sähköiskun ja kuolee.
Kun salamanääntä ei enää kuulu, uskaltaa Alex avata silmänsä. Hän on omassa huoneessaan ja äiti esittelee hänelle vanhaa työpöytää, jonka hän on ostanut pojalleen antiikkikaupasta. Alex löytää vetolaatikosta päiväkirjan, jossa on seuraavan päivän tapahtumat. Kirja ennustaa tulevaisuutta. Voisivatko nämä tapahtumat pitää paikkansa?
Päähenkilöt

Alex Smith – poika, joka löytää tulevia tapahtumia ennustavan päiväkirjan
Tessa Wayne – Alexin kaveri, joka koko kirjan ajan epäilee Alexia
Shawn – Alexin parhaita ystäviä; hänen jalkansa murtuu päiväkirjan ennustettua sen
Chip – Alexin parhaita ystäviä; hän lyö useasti Alexin kanssa vetoa
Neiti Gold – Alexin luokanopettaja, joka antaa oppilaille päiväkirjatehtävän
Billy Miller – poika, joka saa Alexin jäämään auton alle ja kiipeämään koulun katolle
Prophecy

| Prophecy Soulfly |
| --- | --- | --- |

Studioalbumin tiedot
 Julkaistu: 30. maaliskuuta 2004
 Kesto: 56.49
 Levy-yhtiö: Roadrunner
Soulflyn muut julkaisut
| 3 2002 | Prophecy 2004 | Dark Ages 2005 |
Prophecy on Soulflyn neljäs studioalbumi, joka julkaistiin 30. maaliskuuta 2004.
Kappaleet

Prophecy – 3.35
Living Sacrifice – 5.03
Execution Style – 2.18
Defeat U – 2.10
Mars – 5.26
I Believe – 5.53
Moses – 7.39
Born Again Anarchist – 3.43
Porrada – 4.07
In the Meantime – 4.45
Soulfly IV – 6.05
Wings – 2.44
Marš na Drinu – 3.21
Arvostelut

Imperiumi: 8/10
Soundi:
Aiheesta muualla

Prophecy Discogsissa. (englanniksi)
Albumi Prophecy Encyclopaedia Metallum -sivustolla (englanniksi)
Soulfly
| --- | --- |
Studioalbumit:   Soulfly  Primitive  3  Prophecy  Dark Ages  Conquer  Omen  Enslaved  Savages  Archangel  Ritual  Totem 
EP:t:   Tribe 
Singlet:   Tribe  Bleed  Umbabarauma  Back To The Primitive  Unleash  Rise of the Fallen  World Scum  Bloodshed  Master of Savagery  Ayatollah of Rock 'n' Rolla  We Sold Our Souls to Metal  Sodomites  Archangel  Titans  No Hope No Fear  Evil Empowered  Ritual  Dead Behind the Eyes  Superstition  Scouring the Vile  Filth Upon Filth 
DVD:t:   Song Remains Insane 
Musiikkivideot:   Bleed  Back to the Primitive  Seek 'n' Strike  Prophecy  Carved Inside  Frontlines  Innerspirit  Unleash  Rise of the Fallen  World Scum  Bloodshed  Archangel  Filth Upon Filth
Puerto Ricon vaakuna

Puerto Ricon vaakuna
Puerto Ricon vaakuna on Yhdysvalloille kuuluvan Puerto Ricon tunnus lipun, moton ja hymnin ohella. Se on Uuden mantereen vanhin edelleen käytössä oleva vaakuna. Sen hyväksyi 1511 Espanjan kuningas.
Vaakunan vihreä tausta kuvaa saaren kasvillisuutta. Lammas ja lippu kuvaavat saaren suojeluspyhimystä Johannes Kastajaa. Lampaan alla oleva seitsemän sinettinen kirja kuvaa apostoli Johannekseen yhdistettävää Ilmestyskirjaa.
Vaakunan ympärillä kiertää Kastilia ja Leónin vaakuna (keltainen linna punaisella pohjalla sekä violetti, keltakruunuinen, leijona valkoisella pohjalla); lippu, jossa on Aragonian ja Sisilian vaakunat ja valkoisella pohjalla keltainen Jerusalemin risti, Jerusalemin kuningaskunnan symboli, jonka kruunu on nykyisin Espanjan kuninkaalla sen siirryttyä sille  Sisilian kuningaskunnalta.
Vaakunan vasemmalla puolella oleva F-kirjain ja ies kuvaavat Ferdinand Katolilaista kun taas Y-kirjain ja nuolet kuvaavat Espanjan kuningatarta Isabella Katolilaista.
Vaakunan alla on latinaksi "Joannes Est Nomem Ejus", suomeksi "Hänen nimensä on Johannes". Teksti tulee Raamatun Luukkaan evankeliumin jakeesta 1:63.
Sinetti

Kuten kaikilla Yhdysvaltain hallinnollisilla yksiköillä myös Puerto Ricolla on sinetti, mutta sitä käytetään vähän vaakunaan verrattuna.
Pohjois-Amerikan vaakunat
| --- | --- |
Vaakunat:   Antigua ja Barbuda  Bahama  Barbados  Belize  Costa Rica  Dominica  Dominikaaninen tasavalta  El Salvador  Grenada  Guatemala  Haiti  Honduras  Jamaika  Kanada  Kuuba  Meksiko  Nicaragua  Panama  Saint Kitts ja Nevis  Saint Lucia  Saint Vincent ja Grenadiinit  Trinidad ja Tobago  Yhdysvallat 
Epäitsenäiset alueet:   Anguilla  Aruba  Bermuda  Brittiläiset Neitsytsaaret  Caymansaaret  Curaçao  Grönlanti  Martinique  Montserrat  Puerto Rico  Sint Maarten  Turks- ja Caicossaaret  Yhdysvaltain Neitsytsaaret 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Puerto Ricon sinetti
Käännös suomeksi
Pieni Keurujärvi

| Pieni Keurujärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Lempäälä
Koordinaatit:  61°24′17″N, 23°50′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Moisionjoen valuma-alue‎ (35.24)
Laskuoja:  oja Isoon Keurujärveen 
Järvinumero:  35.242.1.006
Mittaustietoja
Pinnankorkeus:  124,7 m 
Rantaviiva:  0,774 km 
Pinta-ala:  0,01768 km² 
 fiPieni Keurujärvi 
Pieni Keurujärvi  on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Moisionjoen valuma-alueeseen. Pieni Keurujärvi on osa Höytämönjärven valuma-aluetta.
Maantietoa

Järvi on 400 metriä pitkä, 100 metriä leveä ja sen pinta-ala on 1,8 hehtaaria. Järvi sijaitsee Kuljun koillispuolella ja Höytämönjärven kaakkoispuolella olevassa erämaassa. Järveen ei ole yhdistetty ojia, mutta suon itäpään kuivatusojat johtavat vedet koillisessa sijaitsevaan Iso Keurujärveen. Järven rantaviivan pituus on 750 metriä. Etelärantaan putoaa metsäinen rinne, jossa on pieni jyrkänne. Pohjois- ja koillisrannat ovat suota. Järvi on autio, mutta sinne vie kärrypolku Hankajärvelle johtavalta tieltä, joka seuraa viereen rakennettua korkeajännitelinjaa.
Historiaa

Vuoden 1953 peruskartassa järvi oli tietön ja autio. Tilanne on aivan sama tänäänkin.
Corning Gorilla Glass

Nokia N8-00 käyttää alkuperäistä Corning Gorilla Glass -lasia.
Corning Gorilla Glass tai lyhyemmin Gorilla Glass on yhdysvaltalaisen Corningin kehittämä ja valmistama lasimerkki. Se on ohutta, naarmuja ja iskuja kestävää lasia, joka on kemiallisesti vahvistettu alkali-aluminosilikaatilla. Sitä käytetään etenkin näyttölaseina muun muassa älypuhelimissa, taulu- ja kannettavissa tietokoneissa, sekä tietokonenäytöissä ja televisioissa.
Corning kokeili ensimmäisen kerran kemiallisesti vahvisttetua lasia vuonna 1960. Muutamaa vuotta myöhemmin Corning julkaisi Chemcor-lasin, jota käytettiin kaupallisissa ja teollisissa sovelluksissa 1990-luvulle asti. Projekti herätettiin henkiin vuonna 2005, tavoitteena kehittää riittävän ohut lasi käytettäväksi kulutuselektroniikassa. Tuloksena syntyi lasi, jota ensimmäisenä käytti Apple kesäkuussa 2007 julkaistussa iPhone-älypuhelimessaan. Gorilla Glass lanseerattiin virallisesti helmikuussa 2008.
Lokakuussa 2017 yli 5 miljardia laitetta maailmanlaajuisesti käytti Gorilla Glass -lasia. Merkittävimmät kilpailijat ovat Dragontrail-lasi ja synteettiset safiirit.
Versiot > Gorilla Glass

Alkuperäinen Gorilla Glass julkistettiin 8. helmikuuta 2008. Sitä käyttäviä laitteita on myyty vuoteen 2010 mennessä 200 miljoonaa kappaletta.
Versiot > Gorilla Glass 2

Uusi 2.0-versio Corning Gorilla Glassista on noin 20 % entistä ohuempaa, mikä mahdollistaa myös ohuemmat laitteet. Se julkaistiin 24. lokakuuta 2012.
Versiot > Gorilla Glass 3

Corning Gorilla Glass 3 takaa yhtiön mukaan jopa kolminkertaisen suojan Gorilla Glass 2:een verrattuna. Gorilla Glass 3 on 0,7 mm paksu. Se oli ensimmäinen Gorilla Glass versio, jonka kehittämisessä hyödynnettiin atomimittakaavamallinnusta ennen materiaalin sulattamista laboratoriossa, jolloin optimaalinen koostumus saatiin ennustettua jäykkyysteoriaa soveltamalla.
Versiot > Gorilla Glass 4

Corning Gorilla Glass 4 on Corning Gorilla Glass 3:n seuraaja. Se selviytyy ehjänä jopa 80 %:n todennäköisyydellä pudottamisesta metrin korkeudesta asfaltille tai muulle kovalle alustalle, vaikka on vain 0,4 millimetriä paksu. Samsung käytti Gorilla Glass 4:ää ensimmäisenä, jo ennen sen virallista julkaisua.
Versiot > Gorilla Glass 5

Gorilla Glass 5 julkaistiin 21. heinäkuuta 2016. Valmistaja lupaa sen selviytyvän ehjänä 80%:ssa pudotuksista 1,6 metrin korkeudesta kovalle alustalle. Ensimmäinen Gorilla Glass 5:ttä käyttävä älypuhelin oli Samsung Galaxy Note7.